
ROMÂNIA
JUDEŢUL SUCEAVA
CONSILIUL LOCAL AL MUNICIPIULUI CÂMPULUNG MOLDOVENESC


STUDIU DE OPORTUNITATE
[bookmark: _Hlk119049255]pentru concesionarea prin licitație publică a terenului proprietatea privată a 
Municipiului Câmpulung Moldovenesc, în suprafață de 2427 mp, 
situat în strada Bunești fn, Câmpulung Moldovenesc

	
OBIECTIVUL CONCESIUNII: amenajare și construire complex turistic

PREZENTARE GENERALĂ 

Prezentul studiu de oportunitate este elaborat în vederea fundamentării deciziei de concesionare a terenului în suprafață de 2.427 mp, identificat prin Cartea Funciară nr. 42896 Câmpulung Moldovenesc, în scopul realizării unui complex turistic destinat dezvoltării infrastructurii de cazare și agrement.
Concesionarea urmărește valorificarea eficientă a terenului, atragerea investițiilor private și dezvoltarea durabilă a activității turistice din municipiul Câmpulung Moldovenesc.

Studiul a fost elaborat în conformitate cu prevederile legale prevăzute de: 
· Cap. II al Legii 50/1991 privind autorizarea lucrărilor de construcții, republicată, cu 
modificările și completările ulterioare;
· Ordonanța de Urgență nr. 57/2019 privind Codul administrativ, cu modificările și 
completările ulterioare.

OBIECTIVELE STUDIULUI 

Prezentul studiu are drept obiective următoarele: 
I. Descrierea și identificarea bunurilor care urmează să fie concesionate; 
II. Motivele de ordin economic, financiar, social și de mediu, care justifică realizarea 
concesiunii; 
III. Nivelul minim al redevenței; 
IV. Procedura utilizată pentru atribuirea contractului de concesiune și justificarea alegerii 
procedurii; 
V. Durata estimată a concesiunii; 
VI. Investițiile necesare pentru realizarea și funcționarea obiectivelor;      
VII. Avize;
VIII. Termenele previzibile pentru realizarea procedurii de concesionare. 

I. Descrierea bunului ce urmează să fie concesionat 

Obiectul concesiunii îl constituie terenul în suprafață de 2.427 mp, identificat prin CF 42896 Câmpulung Moldovenesc. 
Amplasament: Imobilul este situat în Municipiul Câmpulung Moldovenesc, în strada Bunești f.n., intravilanul municipiului Câmpulung Moldovenesc. 

Caracteristici: 
1.  Lotul de teren propus pentru concesiune aparține domeniului privat al Municipiului 
Câmpulung Moldovenesc și este liber de sarcini. 
2.  Folosința actuală: fânaț. 
[bookmark: _Hlk158104510]3. Destinatie stabilită prin planurile de urbanism şi de amenajare a teritoriului aprobate – funcțiune dominantă – turism, recreere, agrement, sport; alte funcțiuni - locuințe cu regim mic de înălțime, terenuri agricole din intravilan, conform prevederilor Planului Urbanistic General al Municipiului Câmpulung Moldovenesc aprobat cu H.C.L. nr. 53 din 25 
septembrie 2000
4. Suprafata totală - 2427 mp. 
5. Identificare cadastrală: imobilul cu nr. cad. 42896 Câmpulung Moldovenesc.
6. Vecinătăți: 
Nord: Municipiul Câmpulung Moldovenesc - strada Bunești;
Vest: Municipiul Câmpulung Moldovenesc;
Sud: Municipiul Câmpulung Moldovenesc;
Est: Municipiul Câmpulung Moldovenesc.
[bookmark: _Hlk234848281]Zona beneficiază de acces auto și pietonal din str. Bunești. 
[bookmark: _Hlk158619859]În zona amplasamentului studiat există rețele electrice, rețele de alimentare cu apă și canalizare - la strada Bunești. 

II. Motivele de ordin economic, financiar, social și de mediu, care justifică realizarea 
concesiunii 

Motivația pentru componenta economică: 
Potrivit prevederilor OUG nr. 57/2019 privind Codul administrativ, cu modificările și completările ulterioare Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale. 
Consiliul local exercită atribuții privind dezvoltarea economico-socială și de mediu și atribuții privind administrarea domeniului public și privat al municipiului. Consiliul local hotărăște darea în administrare, concesionarea sau închirierea bunurilor proprietate publică și privată a municipiului.
 
Activitatea autorităților administrației publice, pe lângă sarcinile de administrare propriu-zise stabilite prin acte normative specifice, trebuie să fie caracterizată și de adaptarea și aplicarea unui management economic bazat pe o eficiență sporită care se referă și la modul în care sunt administrate și exploatate valorile materiale reprezentând bunurile din domeniul privat, în folosul general al cetățenilor. Consiliul local și primăria, au obligația să acționeze în mod concret pentru asigurarea îndeplinirii acestei funcțiuni. În acest context se înscrie și necesitatea gestionării, administrării și exploatării bazate pe eficiență și profesionalism, a suprafețelor de teren din proprietatea UAT. 
Așadar, se impune utilizarea adecvată a resurselor locale, din domeniul public și privat. O 
resursă importantă o reprezintă bunurile ce pot fi valorificate prin închiriere sau concesiune. Astfel se asigură administrarea eficientă a domeniului public și privat pentru atragerea de venituri suplimentare la bugetul local. 
Inițiativa concesionării are ca obiectiv principal utilizarea amplasamentului la potențial 
maxim, atât din punctul de vedere al concedentului, cât și al concesionarului. 
Din punctul de vedere al autorității publice locale: 
- terenul momentan are folosință agricolă, este închiriat anual, iar chiria este sub nivelul redevenței propuse. 
- terenul va primi destinația de curți-construcții prin autorizarea lucrărilor de construire, redevența se va constitui venit nou la bugetul local, peste valoare chiriei actuale; 
- viitorul concesionar va genera venituri la bugetul local, prin plata impozitelor și taxelor 
locale pentru construcțiile realizate.;
- prin concesionarea terenului se stimulează investițiile private, care duc la diversificarea serviciilor de cazare și agrement.
În concluzie, din punct de vedere economic, prin concesionarea terenului se urmărește atragerea la bugetul local de venituri suplimentare rezultate din concesionare. 

Motivația pentru componenta financiară 
Principalele avantaje ale concesionării terenului sunt următoarele: 
- concesionarul va acoperi în întregime costurile ridicate de întreținere și exploatare a bunului concesionat;
- concesionarul va achita autorității locale o redevență stabilită prin contract, precum și taxa teren aferentă terenului concesionat;
- sume aferente taxelor pentru emitere autorizații de construire;
- sume pentru impozitul pe clădire, după finalizarea construcției;
- la încheierea contractului de concesiune, conform prevederilor în vigoare, investiția alături de terenul concesionat reprezintă bunuri de retur;
- crearea de noi locuri de muncă.

Motivația pentru componenta socială 
Sprijinirea inițiativelor cetățenilor în vederea creșterii atractivității turistice a municipiului prin diversificarea serviciilor de cazare și agrement și stimularea investițiilor private contribuie la dezvoltarea componentei sociale. 
Investiția va genera:
· noi locuri de muncă permanente și sezoniere;
· dezvoltarea mediului de afaceri local;
· îmbunătățirea imaginii municipiului;
· creșterea fluxului de turiști;
· dezvoltarea activităților recreative și culturale.
De asemeni, veniturile obținute se vor folosi în interesul general al locuitorilor municipiului. 

Motivația pentru componenta de mediu
Imobilul se suprapune cu aria naturală protejată ROSPA0089 Obcina Feredeului. 
În cadrul procedurii administrative de inițiere a concesionării bunului s-a solicitat avizul Agenției Naționale pentru Mediu și Arii Protejate.
Agenția Națională pentru Mediu și Arii Protejate prin Direcția Județeană de Mediu Suceava în calitate de autoritate responsabilă în administrarea ariei naturale protejate ROSPA0089 Obcina Feredeului a emis aviz favorabil pentru concesionarea terenului împrejmuit în suprafață de 2427 mp, identificat prin CF 42896 Câmpulung Moldovenesc, situat în intravilanul municipiului, propus spre concesionare pentru realizarea unei investiții cu destinație turistică.
Avizul a fost eliberat în următoarele condiții:
· obligativitatea respectării prevederilor planului de management al ariei naturale protejate ROSPA0089 Obcina Feredeului, aprobat prin Ordinul ministrului mediului, apelor și pădurilor nr. 1040/2016;
· obligativitatea respectării prevederilor obiectivelor de conservare aprobate prin Decizia Președintelui A.N.A.N.P. nr. 405/11.09.2020 privind aprobarea Normelor metodologice privind implementarea obiectivelor de conservare din Anexa la Ordinul nr. 1040/2016 privind aprobarea planului de management al ariei de protecție specială avifaunistică ROSPA0089 Obcina Feredeului;
· obligația beneficiarului de a respecta cu strictețe legislația de mediu în vigoare și în special prevederile O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice cu modificările și completările ulterioare.

Concesionarul va avea obligația, prin contract, să respecte legislația în vigoare pe probleme de mediu. 
Contractul de concesiune transferă responsabilitatea viitorului concesionar cu privire la 
respectarea clauzelor de protecție a mediului, printre care unele dintre cele mai importante sunt: 
- luarea tuturor măsurilor necesare pentru diminuarea și evitarea poluării, cu efecte asupra 
sănătății populației; 
- utilizarea durabilă a resurselor; 
- gestionarea eficientă a deșeurilor și menținerea cu strictețe a condițiilor de igienă cerute de reglementările legale în vigoare,
- respectarea legislației de mediu, conform avizului emis.

Lucrările ce vor fi executate de concesionar pentru realizarea investiției propuse se vor 
realiza cu obținerea tuturor aprobărilor si avizelor necesare și cu respectarea prevederilor Legii 
50/1991, republicată, cu modificările și completările ulterioare. 
Concesionarul, pe numele căruia se va emite autorizația de construire va fi obligat: 
a)  să întocmească și să depună la autoritatea emitentă a autorizației de construire, înainte de 
eliberarea acesteia, documentația necesară (faza DTAC), împreună cu toate avizele și acordurile prevăzute de legislația specifică;
b) la închiderea șantierului să ia toate măsurile pentru sortarea și îndepărtarea deșeurilor de pe amplasament;
c) sa nu abandoneze și să nu depoziteze deșeurile provenite din lucrări de construcții și/sau 
desființări/demolări pe domeniul public sau privat al autorității administrației publice locale. 
d) în cazul deșeurilor provenite din lucrări de construcții prin a căror manipulare se degajă praf, operatorul economic care efectuează transportul trebuie să ia toate măsurile necesare pentru acoperire și umectare, astfel încât cantitatea de praf degajată în aer să fie cât mai redusă. 

În ceea ce privește protecția calității apelor lucrările de realizare a obiectivului nu vor afecta regimul apelor subterane sau de suprafață, fiind astfel proiectate încât să conducă la conservarea gradului de stabilitate generală și locală din zonă și să asigure drenarea corectă a apelor meteorice. 
Activitatea de amenajare a obiectivului nu va trebui să producă modificări ale echilibrului 
ecologic din perimetru. 

III. NIVELUL MINIM AL REDEVEŢEI 

Nivelul minim al redevenței a fost stabilit prin raportul de evaluare întocmit de un evaluator autorizat ANEVAR, prețul minim al concesiunii fiind de 9768 lei/an.
Limita minimă a prețului concesiunii a fost stabilită astfel încât să asigure recuperarea în 
25 de ani a prețului de vânzare a terenului, în condițiile de piață. 
Valoarea finală a redevenței va fi stabilită în urma licitației publice ce urmează să fie 
organizată, conform legislației în vigoare. 
Nivelul redevenței care se adjudecă în urma licitației publice se prevede în contractul de 
concesiune, iar modalitatea de plată va fi stabilită în contract. 
Redevența se plătește trimestrial, începând cu data predării terenului. 
Modul de achitare a prețului și penalitățile pentru nerespectarea obligațiilor de plata se vor 
stabili prin contract. 
Redevența se va indexa anual cu indicele inflației.
 
IV. PROCEDURA UTILIZATĂ PENTRU ATRIBUIREA CONTRACTULUI DE 
CONCESIUNE ŞI JUSTIFICAREA ALEGERII PROCEDURII

Legislația aplicată: 
- OUG nr. 57/2019 privind Codul administrativ, cu modificările și completările ulterioare;
- Legea nr. 50/1991 republicată, privind autorizarea executării lucrărilor de construcții, cu modificările și completările ulterioare.
În conformitate cu prevederile art. 362 alin. (1) din OUG 57/2019 privind Codul administrativ, 
cu modificările și completările ulterioare, atribuire contractul de concesiune pentru imobilul situat în str. Bunești fn se face prin licitație publică. 
Potrivit art. 362 alin (3) din OUG nr. 57/2019 privind Codul administrativ, cu modificările și completările ulterioare: ”Dispozițiile privind darea în administrare, concesionarea, închirierea și darea în folosință gratuită a bunurilor aparținând domeniului public al statului sau al unităților administrativ-teritoriale se aplică în mod corespunzător.” 

Procedura asigură: 
a) transparența - punerea la dispoziția tuturor celor interesați a informațiilor referitoare la 
aplicarea procedurii pentru atribuirea contractului de concesiune; 
b) tratamentul egal - aplicarea, într-o manieră nediscriminatorie, de către autoritatea publică, 
a criteriilor de atribuire a contractului; 
c) proporționalitatea - presupune că orice măsură stabilită de autoritatea publică trebuie să fie 
necesară și corespunzătoare naturii contractului; 
d) nediscriminarea - aplicarea de către autoritatea publică a acelorași reguli, indiferent de 
naționalitatea participanților la procedura de atribuire a contractului, cu respectarea condițiilor 
prevăzute în acordurile și convențiile la care România este parte; 
e) libera concurență - asigurarea de către autoritatea publică a condițiilor pentru ca orice  participant la procedura de atribuire să aibă dreptul de a deveni concesionar în condițiile legii, ale convențiilor și acordurilor internaționale la care România este parte. 

V.  DURATA CONCESIUNII 

Lotul de teren de 2427 mp se concesionează pentru o durata de 49 de ani. 
Potrivit art. 17 din Legea nr. 50/1991 republicată, privind autorizarea executării lucrărilor de construcții, cu modificările și completările ulterioare ”Limita minimă a prețului concesiunii se stabilește, după caz, prin hotărârea consiliului (...) local, astfel încât să asigure recuperarea în 25 de ani a prețului de vânzare al terenului, în condiții de piață, la care se adaugă costul lucrărilor de infrastructură aferente.”

VI. INVESTIŢII NECESARE PENTRU REALIZAREA ȘI FUNCȚIONAREA OBIECTIVELOR 

[bookmark: _Hlk234848756]Investițiile se vor realiza cu respectarea tuturor prevederilor legale în vigoare. 
În vederea exploatării eficiente și profitabile a suprafeței de 2427 mp se impune realizarea unei investiții cu destinație turistică – amplasare și construire complex turistic.
Complexul turistic va cuprinde, în mod obligatoriu, cel puțin următoarele obiective:
· clădire principală cu funcțiune turistică, având un regim de înălțime de minimum P+1 și o suprafață construită de minimum 140 mp; 
· minimum 4 unități de cazare (camere, apartamente sau bungalow-uri, după caz); 
· spațiu pentru alimentație publică sau servirea mesei destinat turiștilor; 
· recepție și spații administrative aferente; 
· grupuri sanitare și spații tehnice necesare funcționării investiției; 
· amenajări exterioare (alei pietonale și carosabile, spații verzi, terase, iluminat exterior); 
· locuri de parcare, dimensionate conform prevederilor regulamentelor de urbanism; 
· dotări pentru agrement și petrecerea timpului liber, precum foișor, zonă de grătar, loc de joacă, spații de relaxare, teren pentru activități recreative sau alte facilități similare; 
· împrejmuirea și amenajarea integrală a terenului. 
Lista de mai sus reprezintă cerințele minime obligatorii. 
Se pot propune și alte funcțiuni sau dotări complementare, specifice activităților turistice, cu respectarea documentațiilor de urbanism și a legislației aplicabile.
Investiția se va realiza conform proiectului pentru autorizarea executării lucrărilor de 
construire, în termenul de valabilitate al autorizației de construire eliberată de Primăria municipiului 
Câmpulung Moldovenesc. 
Construcțiile propuse va respecta aliniamentul specific zonei și distanțele minime față de 
vecinătăți. 
Accesul în incintă se va realiza din str. Bunești. 
Se va respecta limitele suprafeței de teren concesionat, fără să afecteze vecinătățile. 
Asigurare accese: se va asigura accesul pietonal și carosabil pentru clădiri. Se vor asigura 
posibilități de acces mijloace de intervenție. 
Condiții de echipare edilitară: toate construcțiile vor fi racordate la rețelele edilitare publice: 
alimentare cu apă potabila, canalizare, energie electrică, gaze, telefonie; se interzice dispunerea 
antene lor TV -satelit în locuri vizibile din circulațiile publice și dispunerea vizibilă a cablurilor TV, de telefonie si internet; se interzice amplasarea vizibila a aparatelor de aer condiționat pe fațadele 
principale; amenajările exterioare vor asigura in mod special evacuarea rapida si captarea apelor 
meteorice în rețeaua de canalizare. 
În zona amplasamentului studiat există rețele electrice, de alimentare cu apă și canalizare - la strada Bunești. 
Pentru lucrările de echipare edilitară: lucrările vor fi începute numai după aprovizionarea cu 
toate materialele necesare. Lucrările vor fi semnalizate corespunzător, atât pe timp de zi, cât și noapte. 
Nu va fi stânjenită circulația auto și pietonală în zonă în timpul execuției lucrărilor. 
Se vor respecta toate normele în vigoare cu privire la PSI, sănătatea populației și protecția 
mediului. 
Se va asigura o sistematizare pe verticală corespunzătoare. 
Deșeurile se vor depozita temporar în pubele etanș amplasate într-un spațiu special amenajat, 
de unde se vor ridica pe baza de contract cu unitățile de specialitate. 
La terminarea lucrărilor de execuție pe terenul rămas liber se vor planta arbori și arbuști 
ornamentali. 
Finanțarea se va face de către beneficiarii investiției. 

Durata de execuție a construcției va fi stabilită în autorizația de construire, conform Legii nr. 50/1991, republicată, cu modificările și completările ulterioare. 
Termenul de execuție a lucrărilor de construcții, va fi de maxim 36 luni de la data emiterii autorizației de construire. 

Concesionarul trebuie sa solicite emiterea certificatul de urbanism în termen de maxim 60 de zile de la semnarea contractului, iar autorizația de construire în termen de maxim 12 luni de la 
data semnării contractului de concesiune. 

VII. AVIZE 

Referitor la avizele prevăzute de O.U.G. nr. 57/2019 privind Codul administrativ, cu modificările și completările ulterioare, în cadrul procedurii administrative de inițiere a concesionării terenului în suprafață de 2427 mp, situat în str. Bunești fn, mun. Câmpulung Moldovenesc, au fost solicitate avize de la Administrația Națională a Rezervelor de Stat și Probleme Speciale și de la Agenția Națională pentru Mediu și Arii Protejate.
Prin avizul emis de către Administrația Națională a Rezervelor de Stat și Probleme Speciale       s-a comunicat faptul că bunul care face obiectul concesiunii nu se încadrează în infrastructura sistemului național de apărare și se poate concesiona cu respectarea prevederilor legale aplicabile.
Agenția Națională pentru Mediu și Arii Protejate a emis aviz favorabil, cu respectarea condițiilor prevăzute în legislația de specifică, pentru bunul proprietate privată ce face obiectul concesiunii, al cărui amplasament se suprapune cu aria naturală protejată ROSPA0089 Obcina Feredeului. 
Investiția va fi realizată pe baza autorizației de construire, cu avizele si acordurile necesare.

VIII. TERMENELE PREVĂZUTE PENTRU REALIZAREA PROCEDURII DE 
CONCESIONARE 

 În conformitate cu prevederile OUG nr. 57/2019 privind Codul administrativ cu modificările și completările ulterioare, preconizăm că încheierea procedurilor de concesionare a imobilului situat în str. Bunești fn, este în aprox. 90 zile de la data aprobării hotărârii, publicarea anunțului de organizare a licitației.


DIRECȚIA TEHNICĂ ȘI URBANISM

	Director executiv adjunct,
Istrate Luminița
	Șef serviciu patrimoniu,
Niță Luminița

	Compartiment administrare domeniul public și privat
Nuțescu Elvira


	

Preşedinte de ședință,

	

Secretar general municipiu,
Erhan Rodica



